Diari Oficial de la Generalitat Valenciana


Sumari del DOGV 3103, del 20-10-1997 (1997/10608)

ORDRE de 24 de setembre de 1997, de la Conselleria d'Economia, Hisenda i Administració Pública, per la qual es modifica l'Ordre de 26 de febrer de 1993, de la Conselleria d'Economia i Hisenda, per la qual es desplega el Decret 105/1992, de 6 de juliol, sobre recaptació dels tributs propis i cedits, taxes, preus públics i sancions de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3103

Data del DOGV
:   20-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10808


Data del document
:   24-09-1997

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Anàlisi jurídica

3508 ORDRE de 24 de setembre de 1997, de la Conselleria d'Economia, Hisenda i Administració Pública, per la qual es modifica l'Ordre de 26 de febrer de 1993, de la Conselleria d'Economia i Hisenda, per la qual es desplega el Decret 105/1992, de 6 de juliol, sobre recaptació dels tributs propis i cedits, taxes, preus públics i sancions de la Generalitat Valenciana. [97/X10542]
  
L'Ordre de 26 de febrer de 1993, de la Conselleria d'Economia i Hisenda, que desplega el Decret 105/1992, de 6 de juliol, sobre recaptació dels tributs propis i cedits, taxes, preus públics i sancions de la Generalitat Valenciana, en l'article 1 assenyala que els ingressos procedents dels conceptes esmentats anteriorment s'efectuaran en qualsevol de les oficines de les entitats de dipòsit que es detallen en l'annex, autoritzades per la Conselleria d'Economia i Hisenda, per a actuar com a col·laboradores en la gestió de recaptació
  
Entre les entitats de dipòsit especificades en l'annex I de l'ordre apareix l'Agrupació de Cooperatives de Crèdit de la Comunitat Valenciana, composta pel conjunt de cooperatives que en aquest annex s'especifiquen.
  
Després de l'entrada en vigor de l'ordre s'ha produït la incorporació de noves cooperatives de crèdit a l'Agrupació, per això cal modificar l'Ordre de 26 de febrer de 1993, mitjançant l'addició com a col·laboradores en la gestió de recaptació de la Generalitat Valenciana de les cooperatives que s'han incorporat a l'Agrupació.
  
Per tot això, i fent ús de l'autorització continguda en el Decret 105/1992, de 6 de juliol, del Govern Valencià
  
ORDENE
  
Article únic
  
Es modifica l'annex I de l'Ordre de 26 de febrer de 1993 de la Conselleria d'Economia i Hisenda, mitjançant l'addició com a col·laboradores en la gestió de recaptació de la Generalitat Valenciana de les cooperatives de crèdit següents, integrants de l'Agrupació de Cooperatives de Crèdit de la Comunitat Valenciana:
  
- Caja Rural de la Valencia Castellana (Caja Campo).
  
- Caja Rural Central de Orihuela.
  
DISPOSICIÓ FINAL
  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana
  
València, 24 de setembre de 1997
  
El conseller d'Economia, Hisenda i Administració Pública,